कालिंदीपुरम आवास योजना के भाऊ साहब देवरस सेक्टर का बड़ा नलकूप खराब होने से 500 परिवार पेयजल संकट से जूझ रहा है। पार्षद अखिलेश कुमार सिंह ने बताया कि सोमवार की रात नलकूप खराब हो गया था। इसकी सूचना जलकल विभाग को दी गई। तीसरे दिन भी नलकूप की खराबी बनी रहने से भाऊ साहब देवरस और नंदगांव सेक्टर के अलावा आसपास घरों में संकट बढ़ा है। क्षेत्र के एक और पार्षद मिथिलेश सिंह ने बताया कि जलसंकट से प्रभावित क्षेत्र में पानी का टैंकर भी नहीं भेजा गया।